钦定古今图书集成/明伦汇编/氏族典/第302卷 > 梁师都
## 钦定古今图书集成/明伦汇编/氏族典/第302卷 > 梁师都

按《唐书梁师都传》，“师都，夏州朔方人，为郡豪姓，仕隋
鹰扬府郎将。大业末，罢归，结徒起为盗，据郡称大丞
相，联兵突厥，因略定雕阴、弘化、延安，自为梁国，僭皇
帝位，建元永隆。武德二年，寇灵州，长史杨则击走之。
又与突厥千骑营野猪岭，延州总管段德操勒兵不
战，师都气懈，遣兵进击。战酣，德操自以轻骑出其旁”
乘之，师都大溃。未几，以步骑五千入寇，德操又尽屠
其军。先是，刘仚成以众赴师都，因谗见杀，其下疑惧，
乃多叛，师都日益蹙。贞观二年，薛万均直据朔方东
城，其从父弟洛仁斩师都降，擢洛仁为右骁卫将军、
朔方郡公。